google/wiki40b huggingface dataset:
Day of Defeat: Source

Žaidėjų klasės

Kiekvieną iš kariuomenių sudaro 6 skirtingos kareivių klasės, kuri kiekviena iš jų turi tiek pliusų ir minusų. Ginklų arsenalas priklausomai nuo kareivių būrio buvo naudojami tikrose Antrojo pasaulinio karo metų kovose. Tam tikruose žaidimo serveriuose klasių pasirinkimas yra ribotas.
Andrzej Rudolf Czaykowski

Biografija

Gimė 1912 m. vasario 7 d. Rudaminos kaime. Tėvas Vitoldas Čaikovskis buvo muzikologas, motina Halina Krinskytė muzikos pedagogė. 1918 m. šeima išsikraustė į Varšuvą, vėliau į Kutną. Baigęs gimnaziją įstojo į Lvovo karininkų mokyklą, kurią baigęs toliau tobulinosi Grudziondzo karininkų mokykloje.
1939 m. rugsėjo 1 d. prasidėjus Vokietijos ir Lenkijos karui dalyvavo mūšyje prie Olševo kaimo, pralaimėjus mūšį pasitraukė link Valkavisko. Po TSRS invazijos į Lenkiją 1939 m. rugsėjo 17 d. pasitraukė į Gardiną, iš kur pabėgo į Lietuvą. Lietuvoje buvo internuotas ir perkeltas į stovyklą prie Rokiškio, tačiau 1939 m. lapkričio 27 d. kartu su 11 karininkų iš stovyklos pabėgo į Vilnių, kur įsitraukė į lenkų rezistencinę veiklą.
1940 m. vasarį vyko į Varšuvą, tačiau rusų pasieniečių buvo suimtas ir išsiųstas į priverstinio darbo stovyklą Archangelsko apylinkėse. Po amnestijos 1941 m. lapkričio mėnesį prisijungė prie TSRS sudrytos Anderso armijos. Kartu su Anderso armija buvo išsiųstas į artimuosius rytus, o vėliau persikėlė į Didžiąją Britaniją, kur buvo apmokytas vykdyti įvairias slaptas karines misijas.
1944 m. balandžio 16 d. buvo išskraidintas į Lenkiją, kur su kitais keliais parašutininkais nusileido šalia Žyrarduvo miesto. Lenkijoje prisijungė prie Armijos Krajovos. 1944 m. spalio 3 d. dalyvavo Varšuvos sukilime. Sukilimo metu buvo sužeistas, bet sugebėjo pabėgti į Čenstakavą, kur toliau užsiiminėjo konspiracine veikla. 1944 m. gruodį buvo vokiečių suimtas ir išsiųstas į Gros Rozeno koncentracijos stovyklą.
Baigiantis karui iš stovyklos pabėgo į Didžiąją Britaniją, kur kelerius metus dalyvavo emigracinės lenkų kariuomenės veikloje. 1949 m. rugsėjo 29 d. grįžo į Lenkiją, kur 1951 m. rugpjūčio 13 d. Krokuvoje buvo suimtas saugumiečių. 1953 m. balandžio 30 d. už tariamą šnipinėjimą Didžiajai Britanijai nuteistas mirties bausme. 1953 m. spalio 10 d. Varšuvos kalėjime buvo įvykdyta mirties bausmė, iki šiol nėra žinoma, kur buvo palaidotas.
FK Granitas Vilnius

Istorija

Futbolo klubas  buvo įkurtas 2002 metų spalio 23 dieną Naujojoje Vilnioje. Klubo steigėjų tikslas buvo suteikti galimą laisvalaikio praleidimo formą bendruomenės vaikų nariams. Pasaulyje populiariausias sportas - futbolas - steigėjams pasirodė vienas tinkamiausių vaikų užimtumo ir laisvalaikio praleidimo būdų.  
Nuo 2003 m. klubas žaidžia miesto ir regioninėse varžybose. 
2011 m. FK „Granitas“ pirmą kartą klubo istorijoje iškovojo Vilniaus apskrities futbolo federacijos taurę,  finalinėse VAFF  taurės turnyro rungtynėse Sostinės „Žalgirio“ stadione  minimaliu skirtumu (1:0) nugalėjęs FK „Kiemas“,  ir nugalėtojų vardą įsirašė greta tokių garsių komandų vardų kaip „Neris“, „Spartakas“ ar „Žalgiris“. Pagrindinė FK „Granitas“ komanda 2011 metų Lietuvos futbolo čempionato II-osios lygos Pietų zonos pirmenybėse liko ketvirta, o komandos dubleriai laimėjo Vilniaus apskrities futbolo federacijos reguliaraus čempionato pirmenybes.
2012 metais FK „Granitas“ sukūrė dvi naujas grupes Vilniaus mieste ir taip padidino klube sportuojančių vaikų skaičių iki lyg šiol nebūto.
Ben Barron

Biografija

Gimė 1896 m. balandžio 5 d. Kaune. Vienas būdamas 14 metų 1910 m. emigravo į JAV, kur apsigyveno ir pradėjo dirbti pas savo dėdę Zelig Behrmann Pietų Karolinoje. Prasidėjus Pirmajam pasauliniam karui įstojo į JAV kariuomenę, kovojo Prancūzijoje. 1919 m. baigė tarnybą ir grįžo dirbti pas dėdę. 1923 m. nusipirko apleistą verslą ir pavadino Barron's Department Store. Ilgainiui jo verslas išaugo į didžiausią Monks Kornerio miesto verslą, vėliau visos Berkelio apskrities verslą. Savo verslą pardavė 1960 m. Buvo vienas iš Berkelio banko įkūrėjų ir prezidentas iki 1952 m. Buvo tarptautinės Lions organizacijos narys. Jo garbei pavadinta viena iš Monks Kornerio gatvių. 1931 m. vedė Josephine Sidenberg su kuria susilaukė dviejų vaikų Edmund ir Zelda. Mirė 1993 m. gruodžio 17 d. Čarlstone.
Kęstutis Adomaitis

Kęstutis Adomaitis (1948 m. kovo 23 d. Kaune – 1996 m. gruodžio 22 d. ten pat) – Lietuvos pantomimos aktorius, režisierius, pedagogas.

Biografija

1965–1967 m. mokėsi Kauno dramos teatro studijoje pas H. Vancevičių. 1975–1980 m. studijavo ir baigė režisūrą Leningrado kultūros institute.
1967–1968 m. Kauno dramos teatro M. Tenisono pantomimos trupės aktorius. Nuo 1968 m. mėgėjų pantomimos trupės Kauno politechnikos institute (nuo 1981 m. profesionalus teatras, nuo 1988 m. Kauno pantomimos teatras) vadovas, režisierius, scenarijų autorius. Režisavo pantomimos spektaklių Minsko, Kijevo, Lvovo teatruose, buvo daugelio spektaklių sceninio judesio režisierius. Parengė pantomimos aktorių.
Nakviša

Naudojimas

Lietuvoje nakvišos auginamos kaip dekoratyvinis augalas, tačiau nakviša yra plačiai paplitusi ir naudojama medicinoje. Pagrindinė vaistinė žaliava – dvimetės nakvišos sėklos. Iš sausų sėklų gaunamas auksinio atspalvio aliejus . Omega-6 riebalinės rūgštys, esančios nakvišų aliejuje, labai reikalingos odos barjerinės funkcijos palaikymui – esant laisvųjų radikalų atakoms, perdozavus UVS (ultravioletinių spindulių): pavyzdžiui, ilgai būnant soliariume ar pajūrio saulėje.
Be kitų organizmui naudingų medžiagų, nakvišų aliejuje yra ir vitamino E, kuris daugeliui žinomas kaip „odos ir kraujagyslių elastingumo vitaminas“, turintis stiprų antioksidantinį poveikį.
Nakvišų aliejus yra populiari ir gerai žinoma priemonė, padedanti sušvelninti PMS  ir menopauzės simptomus. Gydytojai skiria nakvišų aliejų mastopatijos prevencijai.
Nakvišų aliejuje esantis vitaminas E neutralizuoja toksinius fiziologinių procesų organizme metu susidarančius laisvuosius radikalus.
Zapadnaja Dvina

Istorija

Zapadnaja Dvina įkurta 1900 m. Miesto tipo gyvenvietė nuo 1927 m., miestas – nuo 1937 m.
Volkswagen Golf

Pirma karta

1974 m. gegužę Volkswagen pristatė pirmos kartos priekiu varomą „Golfą“, kuris pakeitė VW Beetle. Vėliau VW pristatė sportiškesnį VW Golf GTI (1976 m. birželį), dyzelinu varomą versiją (1976 m. rugsėjį), Jetta (Golf sedanas, 1979 m. spalį), Golf Cabriolet (1980 m. sausį) ir ant Golf platformos gamintą Volkswagen Caddy.
Golf Mk1 JAV ir Kanadoje buvo pardavinėjamas kaip Volkswagen Rabbit, o Meksikoje kaip Volkswagen Caribe. Atnaujinta Golf Mk1 versija buvo gaminama Pietų Afrikoje kaip Citi Golf nuo 1984 iki 2009 m.

Antra karta

Antros kartos Volkswagen Golf automobilis pradėtas gaminti 1983–1991 m. Buvo pagaminta apie 6,3 mln automobilių.

Trečia karta

Trečios kartos Volkswagen Golf automobilis buvo gaminamas 1991–1999 m. Cabrio versija buvo gaminama 1994–2004 m.

Ketvirta karta

Ketvirtos kartos Volkswagen Golf automobilis buvo gaminamas 1997–2003 m.
Šios kartos Golf nebuvo sukurtas kabrioletas, vietoj to kompanija naudoja senesnės versijos kabrioletą su pakeistais priekiniais, galiniais bamperiais, bei priekiniais žibintais.
Galingiausia versija buvo R32. Ji turėjo visai naują VR6 3.2 L variklį su 24 vožtuvais ir išgaunantį 241 AG (180 kW) galią ir 320 Nm sukimo momentą. Volkswagen Golf vėl sudarė puikų įspūdį – aukštos kokybės interjeras, tolygus važiavimas, patogus ir talpus. Tačiau kai kuriems automobilis pasirodė nepatikimas.

Penkta karta

Penktos kartos „Volkswagen Golf“ oficialiai debiutavo 2003 m. rugsėjį tarptautiniame Frankfurto automobilių salone. Penktos kartos Golf gaminamas su dviejų bei keturių durų kėbulais bei trijų lygių – Trendline, Comfortline bei Sportline – vidaus įranga.
Penktosios kartos „Golf“ nuo konvejerių nuriedėjo su 7 skirtingais naujais varikliais, kuriuose įdiegtos naujausios tiesioginio įpurškimo technologijos. Buvo siūloma rinktis iš keturių galimų agregatų: montuojami benzininiai 1,4 litro 75 AG ir 1,6 litro 102 AG ir du turbodyzeliniai TDI (1,9 litro 105 AG ir 2,0 litro 140 AG) agregatai.
Netta Barzilai

Biografija

Barzilai gimė 1993 m. sausio 22 d. Hod Hašarone, Izraelyje. Dėl tėvo darbo dainininkė ketverius metus gyveno Nigerijoje. Tarnavo Izraelio kariniame laivyne.
Didieji Mostaičiai

Istorija

1948 m. spalio 3 d. MGB vidaus kariuomenės kareiviai apsupo Peklinės miške buvusią Žemaičių apygardos Kardo rinktinės 2-ojo rajono partizanų stovyklavietę. Kilus mūšiui, žuvo 10 kovotojų: 5 – Daugvaišo (Kulių), 3 – Vygimanto (Gargždų) ir 2 – Kaributo (Endriejavo) kuopų partizanai.
Kubanė (regionas)

Geografija

Kubanė užima dideles teritorijas Juodosios jūros šiaurės rytinėje ir Azovo jūros rytinėje pakrantėje. Šiaurine regiono riba laikoma Kumo-Maničiaus įduba, o pietine – Didysis Kaukazas (už kurio yra Abchazija, Gruzija). Rytuose regionas pereina į Nogajų stepę.
Regionas dalinai sutampa su Kubanės upės baseinu. Kubanė jį dalina į dvi dalis. Šiaurėje vyrauja stepinis klimatas. Pietinė, kalnuota dalis (Čerkesija) dar vadinama Užkubane.
Acer Inc.

Istorija

1976 m. „Acer“ įkurė Stan Shih (施振榮) kartu su savo žmona Carolyn Yeh ir dar penkių žmonių grupe. Tuomet įmonė vadinosi „Multitech“, jos būstinė buvo Sinču (Taivanas).
Įmonei pradėjus veiklą, joje dirbo vienuolika darbuotojų, o kapitalas tesiekė $25 000 JAV dolerių. Pradžioje ji užsiėmė elektronikos dalių platinimu ir mikroprocesorių technologijų konsultacijomis. Įmonė išleido Micro-Professor MPF-I komplektą, vėliau Apple II klonus, Microprofessor II bei III ir prisijungė prie „IBM“ rinkos, taip galop tapdama reikšminga asmeninių kompiuterių gamintoja. 1987 m. įmonė buvo pervadinta „Acer“ vardu.
1993 m. „Acer“ pranešė pasiekusi rekordinį pajamų skaičių, t. y. 75 mln. JAV dolerių. 
1994 m. pardavimai išaugo iki $3,2 mlrd., o pajamos iki $205 mln. Nuo 1994 m. iki 1995 m. „Acer“ iš 14 vietos pakilo į 9 tarp pasaulyje didžiausių kompiuterių gamintojų, pralenkiant „Hewlett-Packard“, „Dell“ ir „Toshiba“.
1996 m. įmonė išplėtė produkciją, įtraukdama elektroniką, įvairius videodisc grotuvus, vaizdo telefonus ir kitus įrenginius, kad padidintų globalinę rinkos dalį ir 1997 m. įsigijo „Texas Instruments“ mobiliųjų kompiuterių diviziją.
Įmonei teko pertvarkyti veiklą kelis kartus, kadangi pradėjo smukti pardavimai ir vartotojai skundėsi, jog kompanija konkuravo su savo pačių gaminiais. Galiausiai tai pavyko įgyvendinti ir „Acer“ Europoje tapo viena žymiausių AK gamintojų. 2003 m. įmonės pardavimai padidėjo 48 % iki $4,6 mlrd., tai padėjo jai pralenkti Japonijos įmones, „Toshiba“ ir „NEC“, padarant ją penkta didžiausia kompiuterių gamintoja pasaulyje. 
2009 m. spalio mėn. „Acer“ pralenkė „Dell“, taip tapdama 2 didžiausia kompiuterių gamintoja pasaulyje.

Produktų šeimos

„Acer“ produkciją sudaro: Acer Extensa, Acer Iconia, Acer Aspire, Acer TravelMate, Acer Predator, Acer Aspire One, Acer TimelineX, Acer Nitro ir kt.

Aplinkos apsauga

„Greenpeace“ „Žaliosios elektronikos vadove“ pagal aplinkosaugai skiriamą dėmesį bendrovei „Acer“ tenka 14 vieta iš 16 elektros gamintojų (2010 m. gruodžio mėn. duomenys; 1 vieta tenka ekologiškiausiai įmonei). Daugiausia kritikuojama gamybos grandinėje naudojamos pavojingos cheminės medžiagos, taip pat produktų šalinimo ir perdirbimo sritys.
Ukmergės geležinkelio stotis

Istorija

1901 m. nutiesus Panevėžio–Švenčionėlių geležinkelį, buvo suplanuota tiesti atšaką Troškūnai–Ukmergė, tačiau šis projektas nebuvo įgyvendintas. 1916 m. Vokietijos imperijos kariuomenė nutiesė Jonavos–Ukmergės geležinkelį, pagal paskirtį pradėta naudoti dviejų aukštų stotis. Geležinkelio stoties personalui atiteko pirmas aukštas, antrame buvo įsikūręs Ukmergės kelių rajonas, kuris rūpinosi apskrities kelių priežiūra ir remontu. 1958 m. geležinkelis buvo panaikintas. Paskutinis stoties viršininkas buvo Survila, o Ukmergės kelių rajono – J. Mačiokas.

Architektūra

Pastatas stačiakampis, tinkuoto plytų mūro su medinėmis perdangomis. Dviejų aukštų, kiekviename aukšte yra po keturis kambarius. 1997 m. pastatas remontuotas siekiant pritaikyti prekybos salės įrengimui, išgriauta viena kapitalinė siena. Kiemo pusėje pastatytas silikatinių plytų priestatas. Apie 1950 m. greta pastatytas dviaukštis mūrinis gyvenamasis pastatas, 2003 m. buvęs avarinės būklės.
Exciter

Apie albumą

Albumas pasirodė gegužės 14 d. Albume 13 dainų. Pirmasis singlas, pristatęs albumą – Dream On. Po Dream On grupė išleido dar tris singlus – I Feel Loved, Freelove ir Goodnight Lovers.
Visoms dainoms žodžius bei muziką sukūrė Martin'as Lee Gore'as.
Juodausių piliakalnis

Piliakalnis

Dalis piliakalnio nuslinkusi į Šventąją. Iš pietvakarių ir pietryčių jį juosia Duburėlio, iš šiaurės vakarų - Šventosios slėniai, šiaurės rytuose yra aukštuma. Šlaitai statūs, apgriuvę, iki 17 m aukščio. Išlikusi -18 m ilgio ir 12–13 m pločio aikštelės rytinė dalis. Išliko įtvirtinimų žymių - aikštelės šiaurės rytų gale yra pylimas (jo aukštis nuo aikštelės 3, 6 m, iš išorės - 4, 5 m), už jo buvo negilus griovys ir antrasis pylimas, išliko 0,5 m aukščio ir 25 m ilgio pylimėlis.

Aplinkiniai piliakalniai

Upytės piliakalnis 59 kmSvirnų piliakalnis 14 kmVargulių piliakalnis 25 km
Antatilčių piliakalnis 8 kmUkmergės piliakalnis 7 kmBerzgainių piliakalnis 14 kmVaitkuškio piliakalnis 7 km
Sukinių piliakalnis 17 kmPavydžių piliakalnis 10 km
Bartkūnų piliakalnis 12 kmMateikiškių piliakalnis 11 km
Andrius Matulevičius

Andrius Matulevičius (1897 m. spalio 22 d. Suvalkuose – 1959 m. spalio 5 d. Kaune) – Lietuvos gydytojas pediatras, medicinos mokslų kandidatas, Kauno medicinos instituto docentas.

Biografija

Mokėsi Suvalkuose. Pirmojo pasaulinio karo metais šeima pasitraukė į Rusiją, kur Andrius baigė Oriolo gimnaziją. 1915 m. pradėjęs studijuoti mediciną Maskvos universitete, studijas užbaigė Kaune, Aukštuosiuose medicinos kursuose. Dirbo gydytoju Kaune, vadovavo miesto Ligonių kasos skyriui. Antrojo pasaulinio karo metais buvo Vaikų infekcinės ligoninės vadovu, nuo 1944 m. derino šį darbą su Vytauto Didžiojo universiteto Vaikų ligų katedros vedėjo pareigomis. Nuo 1948 m. apsiribojo tik pedagoginiu darbu, po metų apgynė medicinos kandidato disertaciją pediatrijos srityje, 1951 m. pradeda dėstyti naujai įkurtame Kauno medicinos institute.
Aktyviai dalyvavo visuomeniniame gyvenime: 1947-56 m. vadovavo atkurtai Vaikų gydytojų mokslinei draugijai, parengė ir paskelbė daugybę straipsniu profesinėje spaudoje, buvo žurnalo „Medicina“ sekretoriumi.
Pranas Kaunas

Pranas Kaunas (1891 m. liepos 12 d. Balseliškiai, Sintautų valsčius, Šakių apskritis – 1954 m. balandžio 16 d. Toronte, Kanada) – Lietuvos karinis veikėjas, pulkininkas leitenantas.

Biografija

Mokėsi Veiverių mokytojų seminarijoje, 1911 m. baigė pedagogikos mokslus Sankt Peterburge, gavo mokytojo cenzą ir buvo paskirtas mokytoju Rusijoje. Per Pirmąjį pasaulinį karą mobilizuotas į Rusijos kariuomenę, baigė Čiugujevo karo mokyklą.
1918 m. grįžo į Lietuvą, mokytojavo Sintautų apylinkėse. 1918 m. gruodžio mėn. prasidėjus bolševikų puolimui, surinko 33 savanorių būrį ir su juo atvyko į Antrąjį pėstininkų pulką Aukštojoje Panemunėje. 1919 m. pulko mokomosios kuopos vadas. Nuo 1920 m. Kauno įgulos viršininko pirmasis adjutantas, karininkų kursų viršininko padėjėjas. 1920 m. dalyvavo kovose su Lenkijos kariuomene. 1921–1924 m. Penktojo, Dešimtojo ir Septintojo pėstininkų pulkų vadas.
1923 m. dalyvavo Klaipėdos krašto sukilime. Vėliau baigė Aukštuosius karininkų kursus. 1926–1928 m. Karo mokyklos viršininkas. Nuo 1928 m. Biržų, nuo 1933 m. Mažeikių, nuo 1936 m. Raseinių, nuo 1938 m. Panevėžio apskričių, 1939 m. Vilniaus miesto karo komendantu. 1939 m. pulkininkas.
SSRS okupavus Lietuvą 1940 m. liepos 15 d. iš kariuomenės atleistas, o liepos 26 d. suimtas, kalintas, prasidėjus SSRS–Vokietijos karui 1941 m. birželio 21 d. išlaisvintas. 1944–1949 m. gyveno Vokietijoje, vėliau persikėlė į Kanadą. Toronte suorganizavo Ramovėnų sąjungą, buvo jos pirmininkas. Bendradarbiavo leidiniuose „Karys“, „Kardas“, „Mūsų žinynas“. Yra parašęs atsiminimus.

Įvertinimas

1932 m. Gedimino 3 laipsnio ordinas.
Šipliškės valsčius

Istorija

Nuo VIII a. pr. m. e. iki XIX a. šioje teritorijoje gyveno lietuviams artima baltų gentis - jotvingiai. Nuo XIII-XIV a. iki 1795 m. valsčius priklausė Lietuvos Didžiajai Kunigaikštystei. Pagal 1920 m. liepos 12 d. Lietuvos ir Tarybų Rusijos taikos sutartį valsčius buvo priskirtas Lietuvos Respublikai. 1919-1952 m. vadinosi Žabariškės valsčiumi. 1952 m. prie valsčiaus prijungti dalis Andrejavo valsčiaus kaimų. 1975-1998 m. priklausė Suvalkų vaivadijai.

Administracinis suskirstymas

Adamovizna, Aglinė, Aleksandruvka, Andrejavas, Baltos Balos, Beceilai, Bilvinovas, Budziskas, Červonka, Damniokas, Dekšniai, Dembovas, Fornetka, Glembokų Ruvas, Jasionovas, Jeziorkai, Kaletnikas, Kaletnikų Malai, Klonorejščas, Kociolkai, Kupovo Palivarkas, Kživulka, Lipniakas, Lipovas, Lovuočiai, Majdanas, Mikolajuvka, Naujieji Graužai, Olšanka, Pakamšai, Pavaiponė, Polulė, Postavelekas, Pžeima Mala, Pžeima Velka, Pžeima Vysoka, Ramonai, Rybalnia, Senieji Graužai, Sitkovizna, Slabada, Soželkos, Šelmentas, Šimanovizna, Šipliškė, Šuriai, Vaiponia, Vengelnia, Veselavas, Viatroluža II, Vigoželis, Zervynai, Žabariškės ir Žubrinas.

Valsčiaus gamta

Valsčiuje teka Šelmentos, Vaiponės ir Vėtralaužos upės. Valsčiuje yra Aglinės piliakalnis.
Gerty Theresa Cori

Biografija

1920 m. baigė Prahos universitetą. 1920–1922 m. dirbo Vienos vaikų ligoninėje. 1922 m. su vyru Karlu Kori išvyko į JAV. 1922–1931 m. Bufalo (Niujorko valstija) piktybinių navikų instituto biochemikė, tyrė angliavandenių apykaitą piktybiniuose navikuose. Nuo 1931 m. Vašingtono universiteto Medicinos mokyklos Saint Louise dėstytoja, nuo 1947 m. profesorė. Tyrė gliukozės ir glikogeno biocheminius pokyčius, nustatė insulino veikimo mechanizmą, atrado kai kuriuos fermentus (fosforilazė).
1947 m. jos darbas kartu su vyru Karlu Kori ir argentiniečiu Bernardu Husay įvertintas Nobelio fiziologijos ir medicinos premija.
Pradinis mokėtojas

Pradinis mokėtojas - atsiskaitymo dalyvis (mokėtojas), kuris inicijuoja ar iniciavo atsiskaitymo procesą pervesdamas lėšas ar mokėdamas pinigus.
Prieš atsiskaitymą jis turėjo įsipareigojimą kitam fiziniam ar juridiniam asmeniui (galutiniam lėšų gavėjui).
Kai įvyksta pradinio mokėtojo galutinis atsiskaitymas yra laikoma, kad pradinis mokėtojas savo įsipareigojimą kitam fiziniam ar juridiniam asmeniui (galutiniam lėšų gavėjui) įvykdė.
Need for Speed: Underground 2

Apžvalga

Kaip ir „Need for Speed: Underground“ žaidimas, „Need for Speed: Underground 2“ žaidimo tikslas laimėti visas lenktynes, prizus ir tapti geriausiu lenktynininku mieste. Žaidime grafikos ir valdymo aspektai nepasikeitė, pagerėjo tik aplinkos detalės ir padidėjo automobilių skaičius. Žaidime atsirado nauja galimybė važinėti laisvai po visą miestą ir rinktis lenktynes pagal savo norą, dar padidėjo žaidimo režimų skaičius, dabar žaidime jų 8 (circuit, sprint race, drag race, drift race, outrun, SUV race, street X race, URL race). Išliko savotiškas žaidimo siužetas, kuriame žaidimo žaidėjo automobilį sudaužo lenktynininkų gauja „The Street Reapers“ ir tada žaidėjas atvyksta į Bayview miestą atkeršyti šiai gaujai. „Need for Speed: Underground 2“ žaidime atsirado daugiau atributų gerinti automobilius iš išorės ir vidaus, yra daugiau automobilio detalių ir aptakų. Priziniai taškai žaidime išliko kaip piniginis vienetas, už kuriuos galima gražinti ir gerinti automobilį. Išliko galimybė rinktis savo priešininkų vairavimo lygį.

Trasos

„ Need for Speed: Underground 2“ žaidime trasos nėra konkrečiai pavadintos, visos lenktynės vyksta Bayview mieste, kuriame yra kalnų, lygių plokštumų ir greitkelių regionai. URL race, drift race ir street X race režimo lenktynės vyksta atskirose trasose, kurios yra beveik visada uždaros.

Automobiliai

„Need for Speed: Underground 2“ žaidime yra 28 sportiniai automobiliai:
Vaivadai

Istorija

XX a. minimas Vaivadų dvaras.
LTSR laikais – kolūkio pagalbinė gyvenvietė.
Šeimos bičas

Šeimos bičas (angl. Family Guy) – Seth MacFarlane kuriama animacinė situacijų komedija JAV FOX kanalui, pradėta rodyti 1999 m. 2002 m. serialo kūrimas buvo nutrauktas, tačiau pirmųjų sezonų DVD versijoms sulaukus didelio pasisekimo, 2005 m. "Šeimos bičas" vėl pradėtas rodyti. Tai yra vienas iš nedaugelio TV serialų, kurių gamyba ir rodymas buvo atnaujinti tik gerbėjų dėka.
Serialas pasižymi „žvilgsnių į praeitį“ ("flashback") technika - pagrindinių veikėjų nuotykiai praeityje dažnai neturi sąsajos su dabartiniais įvykiais. Veiksmas sukasi apie Grifinų šeimą, gyvenančią išgalvotame Kvohogo mieste Rod Ailando valstijoje.
Nuo 2007 m. pirmuosius "Šeimos bičo" sezonus ėmė rodyti TV6. Būtent ši televizija į lietuvių kalbą išvertė serialo pavadinimą.

Veikėjai

Pagrindinis serialo veikėjas yra Piteris Grifinas (Peter Griffin) - apkūnus viduriniosios klasės nevykėlis. Piteris yra airių kilmės amerikietis bei pats teigia esąs afroamerikiečių vergų palikuonis. Jo žmona Lois (Lois Griffin, mergautinė pavardė Piuteršmitas (Pewterschmidt)) - namų šeimininkė, mokanti vaikus groti pianinu.
Grifinų šeima turi tris vaikus. Vyriausia iš jų - Meg (Meg Griffin) - nuolat kenčia pašaipas mokykloje ir namie dėl savo išvaizdos. Krisas (Chris Griffin) - tipiškas paauglys, daugeliu atžvilgių panašus į savo tėvą jaunystėje. Vienas populiariausių ir spalvingiausių serialo personažų - piktasis kūdikis Stiujis (Stewie Griffin), kūdikis, siekiantis užvaldyti pasaulį bei nužudyti savo motiną.
Šeimos augintinis - antropomorfizuotas kalbantis šuo Brajanas (Brian Griffin). Brajanas kalba, turi savo automobilį, vaikšto ant dviejų kojų, yra priklausomas nuo alkoholio bei nikotino ir turi kitų žmonėms būdingų savybių, tačiau šeimoje jis vis tiek laikomas gyvūnu. Kartais Brajanas elgiasi kaip stereotipinis šuo - gaudo metamą kamuoliuką, valgo šiukšles, bijo dulkių siurblio ir t. t., tačiau kartu su Stiuju yra intelektualiausi veikėjai "Šeimos biče".
Kiti nuolat pasirodantys serialo veikėjai - visoms visuomenės klasėms atstovaujantys Grifinų kaimynai. Gretimame name gyvena stuburo traumą patyręs neįgalus policijos pareigūnas Džo Svonsonas (Joe Swanson), jo amžinai nėščia žmona Boni ir paauglys sūnus Kevinas. Kitas kaimynas - dėl sekso išprotėjęs viengungis, lėktuvo pilotas Glenas Kvagmairas (Glenn Quagmire). Kiek toliau gyvena ramus švelnių manierų juodaodis Klyvlendas Braunas (Cleveland Brown), jo žmona (nuo ketvirtojo sezono - buvusi žmona) Loreta ir hiperaktyvus sūnus Klyvlendas Jaunesnysis. Visi šie veikėjai gyvena toje pačioje Spooner gatvėje.
Ne kiekvienoje serijoje pasirodantys veikėjai: žinių vedėjai Tomas Takeris (Tom Tucker) ir Dajan Simons (Diane Simons); protiškai atsilikęs meras Adamas Vestas (Adam West, įgarsinamas paties aktoriaus Adamo Vesto); senas pedofilas Herbertas, įsimylėjęs Krisą; giltinė; šėtoniškoji beždžionė, gyvenanti Kriso spintoje; milžiniškas viščiukas, mirtinas Piterio priešas; ir daugybė kitų.
Kerų piliakalnis

Aplinkiniai piliakalniai

Asytės piliakalnis 4.7 kmPaplakos piliakalnis 11 kmKrievukalnis 11 km
Spingų piliakalnis 6,6 kmPurmsačių piliakalnis 12 kmGravos Sudmalių piliakalnis 6 kmLankių piliakalnis 13 km
Kaltės piliakalnis 7,6 km
Legečiai

Aplinkinės gyvenvietės

Mėnaičiai – 3 km